มีตุ่มเป็นหนองขุ่นๆบริเวณท้ายทอยเมื่อวานมีขนาดเล็กพอตื่นเช้าขึ้นมามีขนาดใหญ่ขึ้น จับดูจะเจ็บๆ มีภาพให้ดู ผมเป็นอะไรครับ 
สวัสดีค่ะ ตุ่มหนองขุ่นๆ ที่อยู่รวมกันเป็นกลุ่มดังกล่าว และมีอาการเจ็บ อาจเป็น1. ผื่นแพ้สัมผัสหรือระคายเคืองจากสารเคมีต่างๆ แต่มักมีอาการคันมากกว่าอาการเจ็บ2. ผื่นจากการถูกแมลงสัตว์กัดต่อย โดยอาจมีอาการเจ็บแสบหรือคันก็ได้3. งูสวัด แต่จะมีอาการเจ็บ แสบ ปวดมากร่วมด้วย4. มีการอักเสบติดเชื้อแบคทีเรียที่ผิวหนังและเนื้อเยื่อใต้ผิวหนัง (cellulitis)ในเบื้องต้นควรเช็ดทำความสะอาดผิวหนังบริเวณผื่นให้สะอาด โดยอาจฟอกด้วยสบู่แล้วล้างออกด้วยน้ำสะอาดหรือใช้น้ำเกลือสำหรับล้างแผลเช็ดก็ได้ และอาจทายาฆ่าเชื้อ เช่น โพวิโดน ไอโอดีน เป็นต้น หลังจากนั้น ควรใช้ผ้าก๊อซหรือผ้าสะอาดปิดไว้ ป้องกันการเผลอไปแคะ แกะ เกา หากตุ่มหนองขยายมากขึ้น หรือมีอาการปวดมากขึ้น หรือมีไข้ ก็ควรไปพบแพทย์เพื่อรักษาค่ะ หรือหากมีอาการคัน ก็อาจทานยาแก้แพ้แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น